Mallacán - Biquipedia, a enziclopedia libre

# Mallacán

### De Biquipedia

Mallacán
Logo de Mallacán
Informazión cheneral
Orixen | Zaragoza, Aragón
Estilo(s) | Rock, Folk, Ska y Reggae
Tiempo | 1995 - ...
Sitio web | www.mallacan.org
Miembros

Fernando
Arturo
Sito
Mario
Eduardo
Alex
Jandro

Mallacán ye una colla de rock en aragonés. Estió creyata en 1992, a suya primera grabazión ye una maqueta en casette, Entalto a reboluzión! en 1995 y dende allora han publicato tres discos: Luen d'o paradiso en 1999, Chera chera! en 2002 y País zierzo en 2005.

A mosica de Mallacán ye una fusión de rock, folk, ska y reggae.

## [Editar] Componens y estrumentos

Autualmén bi ha siet componens en a colla, pero ha abito muitos cambeos en a suya istoria:

- Fernando: boz y guitarra
- Arturo: batería
- Sito: guitarras
- Mario: baxo
- Eduardo: trompa y percusions
- Alex: trombón, percusión y bozes
- Jandro: gaita de boto aragonesa, teclaus, cordión y chuflaina aragonesa.

Destaca o emplego d'estrumentos tipicos d'Aragón como a gaita de boto y a chuflaina.

## [Editar] Discografía

- Entalto a reboluzión! (1995)

  Ye a suya primera maqueta. Aparixe en otubre de 1995 y ye formata por nueu cantas grabatas en direcuto en a sala Jai-Alai de Uesca.

- Luen d'o paradiso (1999)

  O primer disco amanixe en 1999. Bi ha doze cantas que charran d'a inmigrazión, a muller, a ecolochía y a esfensa d'a luenga aragonesa. A zaguera canta d'o disco ye una bersión d'o Gora Herría de Negu Gorriak en basco.

- Chera chera! (2002)

  Estió editato en abril de 2002. O tetulo ye una esprisión que yera emplegata en o Perineu ta escatizar o fuego d'o fogaril. Bi ha catorze cantas, una d'eras en catalán, atra en franzés y dos en castellán, una ye una bersión de Más Birras.

- País zierzo (2005)

  Estió grabato en o bico d'o gancho en Zaragoza y masterizato en Bérriz (Bizcaia) por Lorentzo Records. Bi ha doze cantas, una en catalán y a resta en aragonés.

## [Editar] Enrastres esternos

- Pachina ofizial

Retrieved from "http://an.wikipedia.org../../../m/a/l/Mallac%C3%A1n.html"

Categorías: Mosica rock | Aragonés | Grupos aragoneses

##### Views

- Articlo
- Descusión
- Current revision

##### Rechirar

##### Atras luengas

- Español